หุ้น26ก.ย.ปิดร่วง12.91จุด
หุ้นไทยวันที่ 26 ก.ย. ดัชนีปิดลดลง 12.91 จุดที่ 1,274.50 จุด มูลค่า 54,198 ล้านบาท
26 ก.ย. 2555

หุ้นไทยวันที่ 26 ก.ย. ดัชนีปิดลดลง 12.91 จุดที่ 1,274.50 จุด มูลค่า 54,198 ล้านบาท




ตลาดหุ้นวันที่ 26 ก.ย. หลังจากเปิดตลาดดัชนีปรับตัวลดลงตลอดทั้งวันและมาปิดการซื้อขายที่ระดับ 1,274.50 จุด ลดลง 12.91 จุด หรือ 1% มูลค่าการซื้อขาย 54,198 ล้านบาท 
นายชัย จิรเสวีนุประพันธ์ ผู้จัดการฝ่ายกลยุทธ์การลงทุน บล.โนมูระ พัฒนสิน กล่าวว่า ความเคลื่อนไหวของดัชนีหุ้นไทยในวันนี้เป็นการปรับตัวลดลงตามตลาดหุ้นต่างประเทศ โดยเฉพาะในช่วงบ่ายตลาดหุ้นทางฝั่งยุโรปเปิดทำการและปรับตัวลดแรงจากความกังวลเศรษฐกิจในสเปนได้ปะทุขึ้นมาอีก ขณะที่ในประเทศไม่มีปัจจัยใหม่ ๆ เข้ามา 
อย่างไรก็ตาม มีแรงขายในหุ้นกลุ่มโภคภัณฑ์ส่วนหนึ่งเป็นผลมาจากราคาน้ำมันที่ปรับตัวลดลง ทำให้มีแรงขายในหุ้นบริษัท ปตท.(PTT) ขณะเดียวกันมีแรงซื้อในกลุ่มสื่อสารเข้ามาช่วยประคองดัชนีหุ้นไว้
สำหรับทิศทางตลาดหุ้นวันพรุ่งนี้ (27 ก.ย.) ตราบใดในประเทศยังไม่มีปัจจัยใหม่ คาดว่าดัชนีหุ้นจะเคลื่อนไหวไปในทิศทางเดียวกับตลาดหุ้นต่างประเทศ โดยประเมินกรอบแนวรับไว้ที่ระดับ 1,262 จุด และแนวต้านที่ระดับ 1,285-1,290 จุด 
5 อันดับหุ้นที่มีการซื้อขายสูงสุด1.BAY ปิดที่ 30.75 บาท ลดลง 2.50 บาท หรือ 7.52% มูลค่าการซื้อขาย 3,004 ล้านบาท 2.BBL ปิดที่ 188.50 บาท ลดลง 4 บาท หรือ 2.08% มูลค่าการซื้อขาย 1,520 ล้านบาท 3.TRUE ปิดที่ 5.85 บาท ไม่เปลี่ยนแปลง มูลค่าการซื้อขาย 1,438 ล้านบาท 4.PTT ปิดที่ 328 บาท ลดลง 4 บาท หรือ 1.20% มูลค่าการซื้อขาย 1,226 ล้านบาท 5.BTS ปิดที่ 5.65 บาท ลดลง 0.20 บาท หรือ 3.42% มูลค่าการซื้อขาย 1,192 ล้านบาท